CELEX: 32019D1961
Language: fi
Date: 2019-10-17 00:00:00
Title: Komission päätös (EU, Euratom) 2019/1961, annettu 17 päivänä lokakuuta 2019, luokkiin CONFIDENTIEL UE/EU CONFIDENTIAL ja SECRET UE/EU SECRET kuuluvien tietojen käsittelyä koskevista soveltamissäännöistä

2.12.2019   
               
               
                  FI
               
               
                  Euroopan unionin virallinen lehti
               
               
                  L 311/1
               
            
         KOMISSION PÄÄTÖS (EU, Euratom) 2019/1961,
         annettu 17 päivänä lokakuuta 2019,
         luokkiin CONFIDENTIEL UE/EU CONFIDENTIAL ja SECRET UE/EU SECRET kuuluvien tietojen käsittelyä koskevista soveltamissäännöistä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen ja erityisesti sen 249 artiklan,
         ottaa huomioon Euroopan atomienergiayhteisön perustamissopimuksen ja erityisesti sen 106 artiklan,
         ottaa huomioon turvallisuudesta komissiossa 13 päivänä maaliskuuta 2015 annetun komission päätöksen (EU, Euratom) 2015/443 (1),
         ottaa huomioon EU:n turvallisuusluokiteltujen tietojen suojaamista koskevista säännöistä 13 päivänä maaliskuuta 2015 annetun komission päätöksen (EU, Euratom) 2015/444 (2),
         ottaa huomioon viestintä- ja tietojärjestelmien turvallisuudesta Euroopan komissiossa 10 päivänä tammikuuta 2017 annetun komission päätöksen (EU, Euratom) 2017/46 (3),
         sekä katsoo seuraavaa:
         
                     (1)
                  
                  
                     Päätöstä (EU, Euratom) 2015/444 sovelletaan kaikkiin komission osastoihin ja kaikissa komission tiloissa.
                  
               
                     (2)
                  
                  
                     EU:n turvallisuusluokiteltujen tietojen (EUCI) suojaamista koko niiden elinkaaren ajan koskevien turvatoimien on oltava oikeassa suhteessa erityisesti niiden turvallisuusluokitukseen.
                  
               
                     (3)
                  
                  
                     Päätöksen (EU, Euratom) 2015/444 4 artiklan 3 kohdassa, 19 artiklan 1 kohdan c alakohdassa ja 22 artiklassa säädetään, että tarkemmat säännökset päätöksen täytäntöönpanon täydentämistä ja tukemista varten vahvistetaan soveltamissäännöissä, jotka koskevat muun muassa luokitusopasta, korvaavia toimia EU:n turvallisuusluokiteltujen tietojen käsittelemiseksi turva-alueen tai hallinnollisen alueen ulkopuolella ja luovuttajan velvollisuuksia.
                  
               
                     (4)
                  
                  
                     Tarvittaessa on hyväksyttävä päätöksen (EU, Euratom) 2015/444 täydentämistä ja tukemista koskevat soveltamissäännöt kyseisen päätöksen 60 artiklan mukaisesti.
                  
               
                     (5)
                  
                  
                     Tämän päätöksen täytäntöönpanossa toteutettavien turvatoimenpiteiden on oltava päätöksen (EU, Euratom) 2015/443 3 artiklassa vahvistettujen, turvallisuutta komissiossa koskevien periaatteiden mukaisia.
                  
               
                     (6)
                  
                  
                     Neuvosto, komissio ja unionin ulkoasioiden ja turvallisuuspolitiikan korkea edustaja ovat sopineet varmistavansa, että EU:n turvallisuusluokiteltujen tietojen suojaamista koskevia turvallisuussääntöjä sovelletaan mahdollisimman johdonmukaisesti ottaen huomioon kyseisten elinten erityiset institutionaaliset ja organisatoriset tarpeet niiden julistusten mukaisesti, jotka on liitetty sen neuvoston istunnon pöytäkirjaan, jossa hyväksyttiin neuvoston päätös 2013/488/EU (4).
                  
               
                     (7)
                  
                  
                     Komissio hyväksyi 4 päivänä toukokuuta 2016 päätöksen (5), jolla turvallisuusasioista vastaavalle komission jäsenelle annetaan valtuudet hyväksyä komission puolesta ja sen vastuulla päätöksen (EU, Euratom) 2015/444 60 artiklassa säädetyt täytäntöönpanosäännöt,
                  
               ON HYVÄKSYNYT TÄMÄN PÄÄTÖKSEN:
         1 LUKU
         
            YLEISET MÄÄRÄYKSET
         
         
            1 artikla
            Kohde ja soveltamisala
            
               1.   Tässä päätöksessä vahvistetaan tasoilla CONFIDENTIEL UE/EU CONFIDENTIAL (6) ja SECRET UE/EU SECRET (7) olevien EU:n turvallisuusluokiteltujen tietojen (EUCI) käsittelyehdot päätöksen (EU, Euratom) 2015/444 mukaisesti.
            
            
               2.   Tätä päätöstä sovelletaan kaikkiin komission osastoihin ja kaikissa komission tiloissa.
            
         
         
            2 artikla
            CONFIDENTIEL UE/EU CONFIDENTIAL ja SECRET UE/EU SECRET -tietoihin pääsyn edellytykset
            
               1.   Pääsy tasoille CONFIDENTIEL UE/EU CONFIDENTIAL tai SECRET UE/EU SECRET luokiteltuihin tietoihin voidaan myöntää seuraavissa tapauksissa:
               
                           a)
                        
                        
                           henkilöllä on todennettu tarve päästä tiettyihin CONFIDENTIEL UE/EU CONFIDENTIAL tai SECRET UE/EU SECRET -tietoihin, jotta hän voi suorittaa toimen tai tehtävän Euroopan komissiolle;
                        
                     
                           b)
                        
                        
                           henkilölle on selvitetty CONFIDENTIEL UE/EU CONFIDENTIAL ja SECRET UE/EU SECRET -tietojen suojaamiseen sovellettavat säännöt, turvastandardit ja -ohjeet;
                        
                     
                           c)
                        
                        
                           henkilö on hyväksynyt tällaisten tietojen suojaamista koskevan vastuunsa; ja
                        
                     
                           d)
                        
                        
                           komission turvallisuusviranomainen on antanut henkilölle luvan päästä EU:n turvallisuusluokiteltuihin tietoihin tiettyyn tasoon asti ja tiettyyn päivämäärään saakka päätöksen (EU, Euratom) 2015/444 10 artiklan 1 kohdan 3 alakohdan mukaisesti.
                        
                     
            
               2.   Komission harjoittelijoille ei saa antaa tehtäviä, jotka edellyttävät heidän pääsyään CONFIDENTIEL UE/EU CONFIDENTIAL tai SECRET UE/EU SECRET -tietoihin.
            
            
               3.   Pääsy evätään tai sallitaan muille henkilöstöryhmille liitteessä olevan taulukon mukaisesti.
            
         
         2 LUKU
         
            CONFIDENTIEL UE/EU CONFIDENTIAL JA SECRET UE/EU SECRET -TIETOJEN TUOTTAMINEN
         
         
            3 artikla
            Luovuttaja
            Päätöksen (EU, Euratom) 2015/444 1 artiklassa tietojen luovuttajalla tarkoitetaan unionin toimielintä, elintä tai laitosta, jäsenvaltiota, kolmatta valtiota tai kansainvälistä järjestöä, jonka alaisuudessa turvallisuusluokiteltu tieto on tuotettu ja/tai tuotu unionin rakenteisiin, mutta CONFIDENTIEL UE/EU CONFIDENTIAL tai SECRET UE/EU SECRET -tietojen laatija ei välttämättä ole sama.
         
         
            4 artikla
            Turvallisuusluokan määrittäminen
            
               1.   Henkilöstön, joka laatii asiakirjan 1 artiklassa tarkoitettujen tietojen perusteella, on aina harkittava, tarvitseeko asiakirjalle määrittää turvallisuusluokka. Asiakirjan luokitteleminen EU:n turvallisuusluokiteltuihin tietoihin edellyttää luovuttajan suorittamaa arviointia ja päätöstä siitä, vahingoittaisiko asiakirjan ilmitulo sivullisille Euroopan unionin tai yhden tai useamman jäsenvaltion etuja. Jos asiakirjan laatijat ovat epävarmoja siitä, pitääkö heidän laatimansa asiakirja luokitella turvallisuusluokkaan CONFIDENTIEL UE/EU CONFIDENTIAL tai SECRET UE/EU SECRET, heidän olisi kuultava asiasta vastaavaa yksikön päällikköä tai johtajaa.
            
            
               2.   Asiakirja on luokiteltava vähintään luokkaan CONFIDENTIEL UE/EU CONFIDENTIAL, jos sen luvaton ilmitulo voisi muun muassa
               
                           a)
                        
                        
                           vaikuttaa haitallisesti diplomaattisuhteisiin, toisin sanoen johtaa virallisiin protesteihin tai muihin seuraamuksiin;
                        
                     
                           b)
                        
                        
                           vaarantaa yksilön turvallisuuden tai vapauden;
                        
                     
                           c)
                        
                        
                           vahingoittaa jäsenvaltioiden tai muiden osapuolten henkilöstön toiminnallista tehokkuutta tai turvallisuutta taikka arvokkaiden turvallisuus- tai tiedusteluoperaatioiden tehokkuutta;
                        
                     
                           d)
                        
                        
                           haitata olennaisesti merkittävien organisaatioiden taloudellista elinkelpoisuutta;
                        
                     
                           e)
                        
                        
                           aiheuttaa haittaa tutkintatoimille tai helpottaa rikollista toimintaa;
                        
                     
                           f)
                        
                        
                           vahingoittaa merkittävästi unionin tai jäsenvaltioiden rahoitukseen, rahaan, talouteen tai kauppaan liittyviä etuja;
                        
                     
                           g)
                        
                        
                           haitata vakavasti unionin tärkeimpien politiikkojen kehittämistä tai toteuttamista;
                        
                     
                           h)
                        
                        
                           lopettaa merkittäviä unionin toimia tai häiritä niitä muulla tavoin olennaisesti;
                        
                     
                           i)
                        
                        
                           johtaa korkeammalle tasolle luokiteltujen tietojen ilmituloon.
                        
                     
            
               3.   Asiakirja on luokiteltava vähintään luokkaan SECRET UE/EU SECRET, jos sen luvaton ilmitulo voisi muun muassa
               
                           a)
                        
                        
                           lisätä kansainvälisiä jännitteitä;
                        
                     
                           b)
                        
                        
                           vahingoittaa vakavasti suhteita kolmansiin maihin tai kansainvälisiin järjestöihin;
                        
                     
                           c)
                        
                        
                           uhata ihmishenkiä suoraan tai vaarantaa vakavasti yleisen järjestyksen tai yksilön turvallisuuden ja vapauden;
                        
                     
                           d)
                        
                        
                           vahingoittaa vakavasti jäsenvaltioiden tai muiden osapuolten henkilöstön toiminnallista tehokkuutta tai turvallisuutta taikka arvokkaiden turvallisuus- tai tiedusteluoperaatioiden jatkuvaa tehokkuutta;
                        
                     
                           e)
                        
                        
                           aiheuttaa huomattavaa aineellista vahinkoa unionin tai jäsenvaltioiden rahoitukseen, rahaan, talouteen tai kauppaan liittyville eduille;
                        
                     
                           f)
                        
                        
                           johtaa korkeammalle tasolle luokiteltujen tietojen ilmituloon.
                        
                     
            
               4.   Luovuttajat voivat päättää tietyn turvallisuusluokan määrittämisestä niille tietoluokille, joita ne tuottavat säännöllisesti. Niiden on kuitenkin varmistettava, että yksittäisille tiedoille määritetään asianmukainen turvallisuusluokka.
            
         
         
            5 artikla
            Luonnokset
            
               1.   Tiedoille on määriteltävä turvallisuusluokka heti, kun ne on tuotettu. Henkilökohtaiset muistiinpanot, alustavat luonnokset tai viestit, jotka sisältävät tasolle CONFIDENTIEL UE/EU CONFIDENTIAL tai SECRET UE/EU SECRET luokiteltavia tietoja, merkitään sellaisiksi heti alusta lähtien ja ne on tuotettava ja niitä on käsiteltävä tämän päätöksen mukaisesti.
            
            
               2.   Jos lopullinen asiakirja ei enää edellytä alkuperäistä luokitustasoa, sen turvallisuusluokitusta alennetaan tai se poistetaan.
            
         
         
            6 artikla
            Tiedot lähdeaineistosta
            Jotta voidaan soveltaa 14 artiklan mukaista luovuttajavalvontaa, CONFIDENTIEL UE/EU CONFIDENTIAL ja SECRET UE/EU SECRET -asiakirjojen luovuttajien on pidettävä kirjaa turvallisuusluokitelluista lähteistä, joita käytettiin turvallisuusluokiteltujen asiakirjojen tuottamisessa, mukaan luettuina tiedot alun perin EU:n jäsenvaltioista, kansainvälisistä järjestöistä tai kolmansista maista peräisin olevista lähteistä. Kootut turvallisuusluokitellut tiedot on tarvittaessa merkittävä siten, että käytetyn turvallisuusluokitellun lähdeaineiston luovuttajien tunnistetiedot säilytetään.
         
         
            7 artikla
            Asiakirjan osien turvallisuusluokan määrittäminen
            
               1.   Päätöksen (EU, Euratom) 2015/444 22 artiklan 6 kohdan mukaisesti koko asiakirjan turvallisuusluokan on oltava vähintään yhtä korkea kuin sen korkeimpaan turvallisuusluokkaan määritellyn osan turvallisuusluokka. Kun eri lähteistä peräisin olevia tietoja yhdistetään, lopullista koottua asiakirjaa on tarkasteltava asiakirjan koko turvallisuusluokan määrittämiseksi, koska se voi olla korkeampi kuin sen muodostavien osien turvallisuusluokka.
            
            
               2.   Asiakirjat, jotka sisältävät turvallisuusluokiteltuja ja -luokittelemattomia osia, on jäsenneltävä ja merkittävä siten, että eri turvallisuusluokkiin kuuluvat osat voidaan helposti tunnistaa ja tarvittaessa erottaa toisistaan. Näin kukin osa voidaan käsitellä asianmukaisesti silloin, kun se on erotettu muista osista.
            
         
         
            8 artikla
            Täydellinen turvallisuusluokitusmerkintä
            
               1.   Turvallisuusluokiteltavat tiedot merkitään sellaisiksi ja käsitellään sellaisina riippumatta niiden fyysisestä muodosta. Turvallisuusluokitus on tuotava esiin selvästi vastaanottajille joko turvallisuusluokitusmerkinnällä, jos tiedot toimitetaan kirjallisessa muodossa paperilla, erillisellä tallennusvälineellä tai viestintä- ja tietojärjestelmän välityksellä, tai ilmoituksella, jos tiedot toimitetaan suullisessa muodossa esimerkiksi keskustelussa tai esityksessä. Turvallisuusluokiteltu aineisto on merkittävä fyysisesti siten, että sen turvallisuusluokka voidaan helposti tunnistaa.
            
            
               2.   Asiakirjoihin on merkittävä suuraakkosin täydellinen turvallisuusluokitusmerkintä CONFIDENTIEL UE/EU CONFIDENTIAL tai SECRET UE/EU SECRET ranskaksi ja englanniksi (ensin ranskaksi) 3 kohdan mukaisesti. Merkintää ei saa kääntää muille kielille.
            
            
               3.   Turvallisuusluokitusmerkintä CONFIDENTIEL UE/EU CONFIDENTIAL tai SECRET UE/EU SECRET on liitettävä asiakirjaan seuraavasti:
               
                           a)
                        
                        
                           keskitettynä asiakirjan jokaisen sivun ylä- ja alareunaan;
                        
                     
                           b)
                        
                        
                           koko turvallisuusluokitusmerkintä yhdelle riville, ei välilyöntiä vinoviivan kummallekaan puolelle;
                        
                     
                           c)
                        
                        
                           suuraakkosin, mustalla värillä, kirjasintyyppi Times New Roman 16 (jos mahdollista, mutta kuitenkin vähintään 14), lihavoituna ja kaikilta puolilta kehyksellä ympäröitynä.
                        
                     
            
               4.   CONFIDENTIEL UE/EU CONFIDENTIAL ja SECRET UE/EU SECRET -asiakirjan tuottaminen:
               
                           a)
                        
                        
                           turvallisuusluokka on merkittävä selvästi jokaiselle sivulle;
                        
                     
                           b)
                        
                        
                           jokainen sivu on numeroitava;
                        
                     
                           c)
                        
                        
                           asiakirjassa on oltava viitenumero, rekisteröintinumero ja aihe, joka ei ole turvallisuusluokiteltua tietoa, ellei sitä ole merkitty sellaiseksi;
                        
                     
                           d)
                        
                        
                           kaikki liitteet on lueteltava aina kun mahdollista ensimmäisellä sivulla; ja
                        
                     
                           e)
                        
                        
                           asiakirjaan on merkittävä sen tuottamispäivä.
                        
                     
            
               5.   SECRET UE/EU SECRET -merkinnän on mahdollisuuksien mukaan oltava punainen.
            
         
         
            9 artikla
            Lyhennetyt turvallisuusluokitusmerkinnät C-UE/EU-C ja S-UE/EU-S
            Lyhenteitä C-UE/EU-C ja S-UE/EU-S voidaan käyttää CONFIDENTIEL UE/EU CONFIDENTIAL tai SECRET UE/EU SECRET -asiakirjan yksittäisten osien turvallisuusluokitusmerkinnän ilmoittamiseksi tai silloin, jos koko turvallisuusluokitusmerkintää ei ole mahdollista merkitä esimerkiksi kooltaan pieneen siirrettävään tallennusvälineeseen. Lyhennettä voidaan käyttää leipätekstissä, jos täydellisen turvallisuusluokitusmerkinnän jatkuva käyttö on hankalaa. Lyhennettä ei saa käyttää täydellisen turvallisuusluokitusmerkinnän sijasta asiakirjan ylä- ja alatunnisteessa.
         
         
            10 artikla
            Muut turvaosoittimet
            
               1.   CONFIDENTIEL UE/EU CONFIDENTIAL ja SECRET UE/EU SECRET -asiakirjoihin voidaan merkitä myös muita merkintöjä tai turvaosoittimia, joissa mainitaan esimerkiksi ala, johon asiakirja liittyy, tai asiakirjan jakelu tiedonsaantitarpeen perusteella. Esimerkiksi:
               
                           
                              RELEASABLE TO LIECHTENSTEIN
                           
                        
                     
            
               2.   CONFIDENTIEL UE/EU CONFIDENTIAL ja SECRET UE/EU SECRET -asiakirjoissa voi olla turvallisuusmerkintä, jossa on tarkat ohjeet asiakirjojen käsittelystä ja hallinnoinnista.
            
            
               3.   Turvallisuusluokitusten alentamista tai poistamista koskevat merkinnät on mahdollisuuksien mukaan merkittävä asiakirjan ensimmäiselle sivulle sen tuottamisajankohtana. Voidaan käyttää esimerkiksi seuraavaa merkintää:
               
                           
                              SECRET UE/EU SECRET
                           
                           until [dd.mm.yyyy]
                           and RESTREINT UE/EU RESTRICTED
                           
                           thereafter
                        
                     
         
         
            11 artikla
            Sähköinen käsittely
            
               1.   CONFIDENTIEL UE/EU CONFIDENTIAL ja SECRET UE/EU SECRET -asiakirjat on tuotettava käyttäen sähköisiä välineitä aina kun se on mahdollista.
            
            
               2.   Komission henkilöstön on käytettävä CONFIDENTIEL UE/EU CONFIDENTIAL tai SECRET UE/EU SECRET -tietojen tuottamiseksi viestintä- ja tietojärjestelmää, jonka turvallisuusluokka vastaa tietojen turvallisuusluokkaa tai on sitä korkeampi. Henkilöstön on neuvoteltava paikallisen turvavastaavan kanssa, jos on epävarmuutta siitä, mitä viestintä- ja tietojärjestelmää voidaan käyttää. Hätätilanteissa tai erityisissä teknisissä ratkaisuissa voidaan soveltaa erityismenettelyjä komission turvallisuusviranomaisen kanssa neuvotellen.
            
            
               3.   CONFIDENTIEL UE/EU CONFIDENTIAL ja SECRET UE/EU SECRET -asiakirjoja, mukaan lukien 5 artiklassa tarkoitettuja luonnoksia, ei saa lähettää sähköpostilla, tulostaa tai skannata vakiomallisilla tulostimilla tai skannereilla taikka käsitellä henkilöstön henkilökohtaisilla laitteilla. CONFIDENTIEL UE/EU CONFIDENTIAL tai SECRET UE/EU SECRET -asiakirjojen tulostamiseen on käytettävä ainoastaan itsenäisiin, sähkömagneettiselta säteilyltä suojattuihin tietokoneisiin tai hyväksyttyyn järjestelmään kytkettyjä tulostimia tai kopiokoneita.
            
         
         
            12 artikla
            Turvallisuustarkoituksia varten tapahtuva rekisteröinti
            
               1.   Luokkiin CONFIDENTIEL UE/EU CONFIDENTIAL tai SECRET UE/EU SECRET luokitellut tiedot rekisteröidään turvallisuustarkoituksia varten ennen niiden jakelua ja niiden vastaanottamisen yhteydessä. Tiedot on rekisteröitävä,
               
                           —
                        
                        
                           kun ne saapuvat organisaatioyksikköön tai lähtevät sieltä; ja
                        
                     
                           —
                        
                        
                           kun ne saapuvat viestintä- ja tietojärjestelmään tai lähtevät sieltä.
                        
                     
            
               2.   Rekisteröinti voidaan tehdä paperimuodossa tai sähköisiin lokikirjoihin.
            
            
               3.   Jos tiedot käsitellään sähköisesti viestintä- ja tietojärjestelmässä, rekisteröintimenettelyt voidaan suorittaa viestintä- ja tietojärjestelmään sisältyvien prosessien avulla. Siinä tapauksessa viestintä- ja tietojärjestelmään on sisällyttävä toimenpiteitä, joilla varmistetaan lokikirjojen koskemattomuus.
            
            
               4.   Rekisterin valvontavastaava pitää rekisteriä, joka sisältää ainakin seuraavat tiedot kustakin asiakirjasta:
               
                           a)
                        
                        
                           lopullisen turvallisuusluokitellun asiakirjan rekisteröintipäivä;
                        
                     
                           b)
                        
                        
                           turvallisuusluokka;
                        
                     
                           c)
                        
                        
                           tarvittaessa turvallisuusluokan poistamispäivä;
                        
                     
                           d)
                        
                        
                           luovuttajaosaston nimi;
                        
                     
                           e)
                        
                        
                           vastaanottaja tai vastaanottajat;
                        
                     
                           f)
                        
                        
                           aihe;
                        
                     
                           g)
                        
                        
                           luovuttajaosaston asiakirjalle antama viitenumero;
                        
                     
                           h)
                        
                        
                           rekisteröintinumero;
                        
                     
                           i)
                        
                        
                           jaettujen kappaleiden lukumäärä;
                        
                     
                           j)
                        
                        
                           mahdollisuuksien mukaan asiakirjan tuottamisessa käytettyjen lähteiden luettelo;
                        
                     
                           k)
                        
                        
                           päivä, jona asiakirjan turvallisuusluokka alennettiin tai poistettiin; ja
                        
                     
                           l)
                        
                        
                           hävittämistä koskevat tiedot (paikka, aika, menetelmä, valvonta, hävittämistodistus).
                        
                     
         
         
            13 artikla
            Jakelu
            CONFIDENTIEL UE/EU CONFIDENTIAL tai SECRET UE/EU SECRET -asiakirjojen lähettäjän on päätettävä, kenelle tiedot jaetaan tiedonsaantitarpeen perusteella. Jakelun toteuttamiseksi tiedonsaantitarpeen perusteella on laadittava jakelulista.
         
         3 LUKU
         
            CONFIDENTIEL UE/EU CONFIDENTIAL JA SECRET UE/EU SECRET -TIETOJEN KÄSITTELY
         
         
            14 artikla
            Luovuttajavalvonta
            
               1.   Luovuttaja harjoittaa tuottamiensa CONFIDENTIEL UE/EU CONFIDENTIAL ja SECRET UE/EU SECRET -tietojen osalta ”luovuttajavalvontaa”. Luovuttajan ennakkosuostumus tarvitaan ennen kuin
               
                           a)
                        
                        
                           tietojen turvallisuusluokka voidaan alentaa tai poistaa;
                        
                     
                           b)
                        
                        
                           tietoja voidaan käyttää muihin kuin luovuttajan määrittämiin tarkoituksiin;
                        
                     
                           c)
                        
                        
                           tietoja voidaan antaa kolmannelle maalle tai kansainväliselle järjestölle;
                        
                     
                           d)
                        
                        
                           tietoja voidaan antaa EU:ssa sijaitsevalle komission ulkopuoliselle osapuolelle; tai
                        
                     
                           e)
                        
                        
                           tietoja voidaan antaa kolmannessa maassa sijaitsevalle toimeksisaajalle tai mahdolliselle toimeksisaajalle.
                        
                     
            
               2.   CONFIDENTIEL UE/EU CONFIDENTIAL ja SECRET UE/EU SECRET -tietojen haltijat ovat asianmukaisesti valtuutettuja henkilöitä, joille on annettu pääsy turvallisuusluokiteltuihin tietoihin tehtäviensä hoitamiseksi. He vastaavat tietojen asianmukaisesta käsittelystä, säilyttämisestä ja suojaamisesta päätöksen (EU, Euratom) 2015/444 mukaisesti. Toisin kuin turvallisuusluokiteltujen tietojen luovuttajille, niiden haltijoille ei saa antaa lupaa päättää CONFIDENTIEL UE/EU CONFIDENTIAL tai SECRET UE/EU SECRET -tietojen turvallisuusluokan alentamisesta tai poistamisesta taikka tietojen edelleen siirtämisestä.
            
            
               3.   Jos CONFIDENTIEL UE/EU CONFIDENTIAL tai SECRET UE/EU SECRET -tiedon luovuttajaa ei voida tunnistaa, luovuttajavalvontaa harjoittaa kyseisen turvallisuusluokitellun tiedon haltijana oleva komission osasto. Komission turvallisuusasiantuntijaryhmää on kuultava ennen kuin CONFIDENTIEL UE/EU CONFIDENTIAL tai SECRET UE/EU SECRET -tiedot annetaan kolmannelle maalle tai kansainväliselle järjestölle.
            
         
         
            15 artikla
            CONFIDENTIEL UE/EU CONFIDENTIAL ja SECRET UE/EU SECRET -tietojen käsittelyyn soveltuva viestintä- ja tietojärjestelmä
            
               1.   CONFIDENTIEL UE/EU CONFIDENTIAL ja SECRET UE/EU SECRET -tietoja on käsiteltävä ja ne on lähetettävä käyttäen sähköisiä välineitä aina kun se on mahdollista. Tässä on käytettävä ainoastaan komission turvallisuusjärjestelyjen hyväksyntäviranomaisen hyväksymiä viestintä- ja tietojärjestelmiä ja laitteita, joiden turvallisuusluokka vastaa tietojen turvallisuusluokkaa tai on sitä korkeampi.
            
            
               2.   Jos yhdellä komission osastolla on asianmukaiset laitteet kyseisille tasoille luokiteltujen tietojen käsittelemiseksi ja lähettämiseksi, sen on mahdollisuuksien mukaan avustettava muita komission yksiköitä käsittelemään ja lähettämään tietoja asianmukaisella tavalla.
            
         
         
            16 artikla
            Erilliseen tallennusvälineeseen tallennettuja CONFIDENTIEL UE/EU CONFIDENTIAL ja SECRET UE/EU SECRET -tietoja koskevat erityismenettelyt
            
               1.   Erillisten tallennusvälineiden käyttöä on valvottava tarkasti ja siitä on pidettävä kirjaa. Ainoastaan komission antamien ja komission turvallisuusviranomaisen hyväksymällä tuotteella salattujen erillisten tallennusvälineiden käyttö on sallittua. Turvallisuusluokiteltujen tietojen siirrossa ei saa käyttää henkilökohtaisia erillisiä tallennusvälineitä tai esimerkiksi konferensseissa tai seminaareissa ilmaiseksi jaettavia tallennusvälineitä. Aina kun mahdollista olisi käytettävä Tempest-turvatoimilla suojattua erillistä tallennusvälinettä komission turvallisuusviranomaisen ohjeiden mukaisesti.
            
            
               2.   Kun turvallisuusluokiteltua asiakirjaa käsitellään tai se varastoidaan sähköisesti käyttämällä erillistä tallennusvälinettä, kuten USB-muistitikkua, CD-levyä tai muistikorttia, turvallisuusluokitusmerkinnän on oltava selvästi merkittynä näkyvillä olevissa tiedoissa sekä tiedostonimessä ja erillisessä tallennusvälineessä.
            
            
               3.   Henkilöstön on pidettävä mielessä, että jos erilliselle tallennusvälineelle tallennetaan suuria määriä turvallisuusluokiteltua tietoa, väline voi edellyttää korkeampaa turvallisuusluokkaa.
            
            
               4.   CONFIDENTIEL UE/EU CONFIDENTIAL tai SECRET UE/EU SECRET -tietojen siirtoon erillisille tallennusvälineille tai erillisistä tallennusvälineistä on käytettävä ainoastaan asianmukaisesti hyväksyttyä viestintä- ja tietojärjestelmää.
            
            
               5.   Kun kyseisiä tietoja ladataan erilliselle tallennusvälineelle, on ennen tietojen siirtoa huolehdittava erityisesti siitä, että tallennusväline ei sisällä viruksia eikä haittaohjelmia.
            
            
               6.   Erillisen tallennusvälineen käsittelyyn on tarvittaessa sovellettava käytettyä salausjärjestelmää koskevia turvamenettelyjä.
            
            
               7.   Erillisellä tallennusvälineellä olevat asiakirjat, joita ei enää tarvita tai jotka on siirretty asianmukaiseen viestintä- ja tietojärjestelmään, on siirrettävä turvallisesti tai poistettava käyttämällä hyväksyttyjä tuotteita tai menetelmiä. Erilliset tallennusvälineet on hävitettävä, jos niitä ei enää tarvita, ellei niitä säilytetä asianmukaisessa kassakaapissa. Hävityksen tai poiston yhteydessä on käytettävä menetelmää, joka on komission turvallisuussääntöjen mukainen. Erillisistä tallennusvälineistä on tehtävä inventaario ja niiden hävittäminen on kirjattava.
            
         
         
            17 artikla
            CONFIDENTIEL UE/EU CONFIDENTIAL ja SECRET UE/EU SECRET -tietojen käsittely ja säilyttäminen
            
               1.   Päätöksen (EU, Euratom) 2015/444 19 artiklan 3 kohdan a alakohdan mukaisesti CONFIDENTIEL UE/EU CONFIDENTIAL ja SECRET UE/EU SECRET -tietoja on käsiteltävä turva-alueella (8).
            
            
               2.   Päätöksen (EU, Euratom) 2015/444 19 artiklan 3 kohdan b alakohdan mukaisesti kyseisiä tietoja voidaan käsitellä hallinnollisella alueella (9) edellyttäen, että pääsy EU:n turvallisuusluokiteltuihin tietoihin on suojattu sivullisilta.
            
            
               3.   Tietoja voidaan käsitellä turva-alueen tai hallinnollisen alueen ulkopuolella, jos niiden haltija sitoutuu noudattamaan päätöksen (EU, Euratom) 2015/444 19 artiklan 3 kohdan c alakohdassa edellytettyjä korvaavia toimenpiteitä, joihin on sisällyttävä vähintään seuraavat:
               
                           —
                        
                        
                           CONFIDENTIEL UE/EU CONFIDENTIAL ja SECRET UE/EU SECRET -tietoja ei saa lukea julkisilla paikoilla.
                        
                     
                           —
                        
                        
                           EU:n turvallisuusluokitellut tiedot on pidettävä koko ajan haltijan henkilökohtaisessa valvonnassa.
                        
                     
                           —
                        
                        
                           Paperimuodossa olevien asiakirjojen osalta haltija on ilmoittanut asiaankuuluvalle rekisterille, että turvallisuusluokiteltuja asiakirjoja käsitellään turva-alueen ja hallinnollisen alueen ulkopuolella.
                        
                     
                           —
                        
                        
                           Asiakirjat on säilytettävä asianmukaisessa kassakaapissa silloin, kun niitä ei lueta tai käsitellä.
                        
                     
                           —
                        
                        
                           Toimiston ovet on suljettava asiakirjan lukemisen tai käsittelemisen ajaksi.
                        
                     
                           —
                        
                        
                           Asiakirjaa koskevia tietoja ei saa käsitellä puhelimessa suojaamattomalla puhelinlinjalla tai sähköpostiviestissä.
                        
                     
                           —
                        
                        
                           Haltija ei saa jäljentää eikä skannata asiakirjaa. Ainoastaan rekisteri voi toimittaa lisäkappaleita.
                        
                     
                           —
                        
                        
                           Asiakirjaa saa käsitellä ja säilyttää tilapäisesti hallinnollisen alueen tai turva-alueen ulkopuolella ainoastaan tarvittavan vähimmäisajan, jonka jälkeen se on palautettava rekisteriin.
                        
                     
                           —
                        
                        
                           Asiakirjan palautus varmistetaan allekirjoituksella.
                        
                     
                           —
                        
                        
                           Haltija ei saa heittää turvallisuusluokiteltua asiakirjaa pois eikä hävittää sitä.
                        
                     
            
               4.   CONFIDENTIEL UE/EU CONFIDENTIAL ja SECRET UE/EU SECRET -tiedot on säilytettävä turva-alueella turvakaapissa tai kassaholvissa.
            
            
               5.   Lisätietoja saa asiasta vastaavan komission osaston paikalliselta turvavastaavalta.
            
            
               6.   Kaikista asiakirjaan liittyvistä epäillyistä tai tosiasiallisista turvallisuushäiriöistä on ilmoitettava mahdollisimman pian paikalliselle turvavastaavalle.
            
         
         
            18 artikla
            CONFIDENTIEL UE/EU CONFIDENTIAL ja SECRET UE/EU SECRET -tietojen jäljentäminen ja kääntäminen
            
               1.   CONFIDENTIEL UE/EU CONFIDENTIAL ja SECRET UE/EU SECRET -tietoja voidaan jäljentää tai kääntää haltijan määräyksestä, jos luovuttaja ei ole asettanut sille rajoituksia. Jäljennöksiä ei kuitenkaan saa ottaa enempää kuin on ehdottomasti tarpeen.
            
            
               2.   Kun jäljennetään ainoastaan osa turvallisuusluokitellusta asiakirjasta, sovelletaan samoja edellytyksiä kuin koko asiakirjaa jäljennettäessä. Otteet luokitellaan myös samalle tasolle, ellei luovuttaja ole erityisesti merkinnyt niitä alemmalle tasolle tai luokittelemattomiksi.
            
            
               3.   Alkuperäisiin tietoihin sovellettavia turvatoimia sovelletaan myös niiden jäljennöksiin ja käännöksiin.
            
         
         
            19 artikla
            CONFIDENTIEL UE/EU CONFIDENTIAL ja SECRET UE/EU SECRET -tietojen kuljetusta koskevat yleisperiaatteet
            
               1.   CONFIDENTIEL UE/EU CONFIDENTIAL ja SECRET UE/EU SECRET -tiedot, jotka on vietävä turva-alueiden tai hallinnollisten alueiden ulkopuolelle, on lähetettävä sähköisesti asianmukaisesti hyväksyttyjä tapoja käyttäen ja/tai hyväksytyillä salaustuotteilla suojattuina aina kun tämä on mahdollista.
            
            
               2.   Käytettävissä olevista tavoista tai erityisistä olosuhteista riippuen CONFIDENTIEL UE/EU CONFIDENTIAL ja SECRET UE/EU SECRET -tiedot voidaan kuljettaa henkilökohtaisesti paperimuotoisina asiakirjoina tai erillisiin tallennusvälineisiin tallennettuina. Erillisten tallennusvälineiden käyttöä CONFIDENTIEL UE/EU CONFIDENTIAL ja SECRET UE/EU SECRET -tietojen kuljettamiseen suositellaan paperiasiakirjojen lähettämisen sijaan.
            
            
               3.   Ainoastaan sellaisen erillisen tallennusvälineen käyttö on sallittua, joka salataan komission turvallisuusviranomaisen hyväksymällä tuotteella. Erillisellä tallennusvälineellä, jota ei ole suojattu komission turvallisuusviranomaisen hyväksymällä salaustuotteella, olevia CONFIDENTIEL UE/EU CONFIDENTIAL ja SECRET UE/EU SECRET -tietoja käsitellään samalla tavalla kuin niiden paperijäljennöksiä.
            
            
               4.   Lähetys voi sisältää useamman kuin yhden EU:n turvallisuusluokitellun tiedon edellyttäen, että tiedonsaantitarpeen periaatetta noudatetaan.
            
            
               5.   Pakattaessa on varmistettava, että paketin sisältö on peitetty näkyvistä. CONFIDENTIEL UE/EU CONFIDENTIAL ja SECRET UE/EU SECRET -tietoja on kuljetettava paketissa, jossa on kaksi läpinäkymätöntä kerrosta, kuten kirjekuorissa, läpinäkymättömissä kansioissa tai salkussa. Paketin ulkokerroksessa ei saa olla mitään merkintöjä sisällön luonteesta tai turvallisuusluokasta. Sisäkerrokseen on liitettävä merkintä CONFIDENTIEL UE/EU CONFIDENTIAL tai SECRET UE/EU SECRET. Molemmissa kerroksissa on mainittava tarkoitetun vastaanottajan nimi, tehtävänimike ja osoite sekä palautusosoite siltä varalta, että lähetystä ei voida toimittaa perille.
            
            
               6.   CONFIDENTIEL UE/EU CONFIDENTIAL tai SECRET UE/EU SECRET -tietoja henkilökohtaisesti kuljettava henkilöstö tai kuriirit on turvallisuusvaltuutettava ja heille on annettava kuriiritodistus.
            
            
               7.   Kuorta tai pakettia ei saa avata kuljetuksen aikana. Kuriirin turvallisuusvaltuutus ei anna hänelle lupaa päästä turvallisuusluokiteltuun tietoon.
            
            
               8.   Kaikista henkilöstön tai kuriirien kuljettamiin CONFIDENTIEL UE/EU CONFIDENTIAL tai SECRET UE/EU SECRET -tietoihin liittyvistä turvallisuushäiriöistä on ilmoitettava asiasta vastaavan komission osaston paikallisen turvavastaavan kautta henkilöstöhallinnon ja turvallisuustoiminnan pääosaston turvallisuusosastolle myöhempää tutkimusta varten.
            
         
         
            20 artikla
            Erillisten tallennusvälineiden henkilökohtainen kuljetus
            
               1.   CONFIDENTIEL UE/EU CONFIDENTIAL ja SECRET UE/EU SECRET -tietojen kuljettamiseen käytettäviin erillisiin tallennusvälineisiin on liitettävä lähetysilmoitus, jossa annetaan tiedot turvallisuusluokiteltuja tietoja sisältävästä erillisestä tallennusvälineestä sekä kaikista siihen tallennetuista tiedostoista, jotta vastaanottaja voi tehdä tarvittavat tarkastukset ja vahvistaa vastaanottamisen.
            
            
               2.   Tallennusvälineeseen tallennetaan ainoastaan annettavat asiakirjat. Kaikilla esimerkiksi yksittäisellä USB-tikulla olevilla turvallisuusluokitelluilla tiedoilla on oltava sama vastaanottaja. Lähettäjän on pidettävä mielessä, että jos erilliselle tallennusvälineelle tallennetaan suuria määriä turvallisuusluokiteltuja tietoja, väline voi edellyttää korkeampaa turvallisuusluokkaa.
            
            
               3.   CONFIDENTIEL UE/EU CONFIDENTIAL tai SECRET UE/EU SECRET -tietojen kuljettamiseen saa käyttää ainoastaan erillisiä tallennusvälineitä, joissa on asianmukainen turvallisuusluokitusmerkintä.
            
            
               4.   Erilliselle tallennusvälineelle tallennetut CONFIDENTIEL UE/EU CONFIDENTIAL tai SECRET UE/EU SECRET -tiedot on rekisteröitävä turvallisuustarkoituksia varten.
            
         
         
            21 artikla
            CONFIDENTIEL UE/EU CONFIDENTIAL ja SECRET UE/EU SECRET -asiakirjojen kuljettaminen komission tiloissa
            
               1.   Turvallisuusvaltuutettu henkilöstö voi kuljettaa komission tiloissa CONFIDENTIEL UE/EU CONFIDENTIAL ja SECRET UE/EU SECRET -asiakirjoja, mutta asiakirjojen on aina oltava haltijan hallussa eikä niitä saa lukea julkisesti.
            
            
               2.   CONFIDENTIEL UE/EU CONFIDENTIAL ja SECRET UE/EU SECRET -tietoja ei saa lähettää sisäisessä postissa.
            
         
         
            22 artikla
            CONFIDENTIEL UE/EU CONFIDENTIAL ja SECRET UE/EU SECRET -asiakirjojen kuljettaminen unionin sisällä
            
               1.   Henkilöstö tai komission kuriirit voivat kuljettaa CONFIDENTIEL UE/EU CONFIDENTIAL ja SECRET UE/EU SECRET -tietoja missä tahansa unionin alueella edellyttäen, että he noudattavat seuraavia ohjeita:
               
                           a)
                        
                        
                           CONFIDENTIEL UE/EU CONFIDENTIAL ja SECRET UE/EU SECRET -tietojen kuljettamiseen on käytettävä läpinäkymätöntä kaksikerroksista kuorta tai pakettia. Kuoren tai paketin ulkokerroksessa ei saa olla mitään merkintöjä sisällön luonteesta tai turvallisuusluokasta;
                        
                     
                           b)
                        
                        
                           CONFIDENTIEL UE/EU CONFIDENTIAL tai SECRET UE/EU SECRET -tietojen on aina oltava haltijan hallussa; ja
                        
                     
                           c)
                        
                        
                           kuorta tai pakettia ei saa avata kuljetuksen aikana eikä tietoja saa lukea julkisesti.
                        
                     
            
               2.   Jos rekisterin henkilöstö haluaa lähettää CONFIDENTIEL UE/EU CONFIDENTIAL -tietoja muihin paikkoihin unionin alueella, se voi huolehtia siitä, että tiedot kuljetetaan jollakin seuraavista tavoista:
               
                           —
                        
                        
                           lähetystä jäljittävillä kansallisilla postipalveluilla tai henkilökohtaiset kuljetukset takaavilla tietyillä kaupallisilla kuriiripalveluilla edellyttäen, että ne täyttävät tämän päätöksen 24 artiklassa asetetut vaatimukset;
                        
                     
                           —
                        
                        
                           sotilaskuriirin, valtion kuriirin tai diplomaattikuriirin avulla.
                        
                     
            
               3.   Jos henkilöstö haluaa lähettää SECRET UE/EU SECRET -tietoa muille EU:n jäsenvaltioille, se voi jäsenvaltion rekisterin kanssa huolehtia siitä, että tiedot lähetetään sotilaskuriirin, valtion kuriirin tai diplomaattikuriirin avulla, mutta ei postipalveluja tai kaupallisia kuriiripalveluja käyttäen.
            
            
               4.   CONFIDENTIEL UE/EU CONFIDENTIAL tai SECRET UE/EU SECRET -tietoja kuljettavilla komission henkilöstön jäsenillä tai komission kuriireilla on oltava kutakin lähetystä koskeva, asianomaisessa osastossa toimivan rekisterin myöntämä kuriiritodistus, jolla todistetaan, että sen haltijalla on lupa kuljettaa kyseinen lähetys.
            
         
         
            23 artikla
            CONFIDENTIEL UE/EU CONFIDENTIAL tai SECRET UE/EU SECRET -tietojen kuljettaminen kolmannen maan alueelta tai kolmannen maan alueelle
            
               1.   Henkilöstö voi kuljettaa luokkiin CONFIDENTIEL UE/EU CONFIDENTIAL tai SECRET UE/EU SECRET luokiteltuja tietoja henkilökohtaisesti unionin alueen ja kolmannen maan alueen välillä.
            
            
               2.   Rekisterin henkilöstö voi järjestää kuljetuksen sotilas- tai diplomaattikuriirin avulla.
            
            
               3.   Kuljettaessaan henkilökohtaisesti luokkiin CONFIDENTIEL UE/EU CONFIDENTIAL tai SECRET UE/EU SECRET luokiteltuja joko paperisia asiakirjoja tai erillisiä tallennusvälineitä henkilöstö toteuttaa kaikki seuraavat lisätoimenpiteet:
               
                           —
                        
                        
                           Käytettäessä julkista liikennettä turvallisuusluokitellut tiedot on sijoitettava salkkuun tai laukkuun, joka on haltijan hallussa. Sitä ei saa kuljettaa ruumassa.
                        
                     
                           —
                        
                        
                           Paketin sisäkerrokseen on liitettävä virallinen sinetti merkiksi siitä, että kyseessä on virallinen lähetys, jota ei turvatarkasteta.
                        
                     
                           —
                        
                        
                           Haltijalla on oltava asianomaisessa osastossa toimivan rekisterin myöntämä kuriiritodistus, jolla todistetaan, että sen haltijalla on lupa kuljettaa CONFIDENTIEL UE/EU CONFIDENTIAL tai SECRET UE/EU SECRET -lähetys.
                        
                     
         
         
            24 artikla
            Kuljetus kaupallisten kuriirien avulla
            
               1.   Tässä päätöksessä ’kaupallisilla kuriireilla’ tarkoitetaan kansallisia postipalveluita ja kaupallisia kuriiriyrityksiä, jotka tarjoavat palveluja, joissa tiedot kuljetetaan palkkiota vastaan ja toimitetaan henkilökohtaisesti tai niitä jäljitetään.
            
            
               2.   Kaupalliset kuriirit voivat toimittaa CONFIDENTIEL UE/EU CONFIDENTIAL -tietoja jonkin jäsenvaltion sisällä tai yhdestä jäsenvaltiosta toiseen. Kaupalliset kuriirit voivat toimittaa SECRET UE/EU SECRET -tietoja vain jäsenvaltion sisällä, mutta ei ulkomailla.
            
            
               3.   Kaupallisille kuriiripalveluille on ilmoitettava, että ne saavat luovuttaa CONFIDENTIEL UE/EU CONFIDENTIAL tai SECRET UE/EU SECRET -lähetyksiä ainoastaan rekisterin valvontavastaavalle, hänen asianmukaisesti valtuutetulle varahenkilölleen tai tarkoitetulle vastaanottajalle.
            
            
               4.   Kaupalliset kuriirit voivat käyttää alihankkijan palveluja. Vastuu tämän päätöksen noudattamisesta on kuitenkin kuriiriyrityksellä.
            
            
               5.   CONFIDENTIEL UE/EU CONFIDENTIAL tai SECRET UE/EU SECRET -tietojen kuljetuksessa ei saa käyttää kaupallisten kuriirien tarjoamia palveluja, joihin sisältyy kirjattujen asiakirjalähetysten sähköinen siirto.
            
         
         
            25 artikla
            EU:n turvallisuusluokiteltujen tietojen valmistelu kaupallisten kuriirien suorittamaa kuljetusta varten
            
               1.   Kun turvallisuusluokiteltuja lähetyksiä valmistellaan, lähettäjän on pidettävä mielessä, että kaupalliset kuriiripalvelut saavat luovuttaa CONFIDENTIEL UE/EU CONFIDENTIAL tai SECRET UE/EU SECRET -lähetyksiä ainoastaan tarkoitetulle vastaanottajalle, asianmukaisesti valtuutetulle varahenkilölle, rekisterin valvontavastaavalle tai hänen asianmukaisesti valtuutetulle varahenkilölleen tai vastaanottovirkailijalle.
            
            
               2.   Kun tällaiset tiedot lähetetään hyväksytyn kaupallisen kuriiripalvelun välityksellä, lähetys on valmisteltava ja pakattava seuraavasti:
               
                           a)
                        
                        
                           Lähetys pakataan kaksikerroksiseen kuoreen (sisemmän kuoren on oltava sellainen, että kaikki avausyritykset paljastuvat) tai muuhun asianmukaiseen turvalliseen pakkausmateriaaliin.
                        
                     
                           b)
                        
                        
                           Turvallisuusluokka on merkittävä selvästi näkyville sisempään kuoreen tai paketin sisäkerrokseen.
                        
                     
                           c)
                        
                        
                           Turvallisuusluokkaa ei saa merkitä ulompaan kuoreen tai paketin ulkokerrokseen.
                        
                     
                           d)
                        
                        
                           Sekä sisempään että ulompaan kuoreen tai paketin sisä- ja ulkokerrokseen on merkittävä selvästi tarkoitettua vastaanottajaa edustavan yksittäisen nimetyn henkilön nimi sekä palautusosoite.
                        
                     
                           e)
                        
                        
                           Sisempään kuoreen tai paketin sisäkerrokseen on liitettävä vastaanottotodistus, jonka vastaanottaja täyttää ja palauttaa. Vastaanottotodistukseen, joka ei ole turvallisuusluokiteltu, merkitään asiakirjan viitenumero, päiväys ja jäljennöksen numero, mutta ei asiakirjan aihetta.
                        
                     
                           f)
                        
                        
                           Ulompaan kuoreen tai paketin ulkokerrokseen on liitettävä toimitustosite. Toimitustositteeseen, joka ei ole turvallisuusluokiteltu, merkitään asiakirjan viitenumero, päiväys ja jäljennöksen numero, mutta ei asiakirjan aihetta.
                        
                     
                           g)
                        
                        
                           Kuriiripalvelun on hankittava lähetyksen toimittamisesta allekirjoitus ja toimituskirjaus ja toimitettava nämä todisteet lähettäjälle, tai kuriirin on hankittava kuitit tai pakettinumerot.
                        
                     
            
               3.   Lähettäjän on oltava yhteydessä nimettyyn vastaanottajaan ennen lähetyksen lähettämistä sopivan päivämäärän ja ajan määrittämiseksi.
            
            
               4.   Lähettäjä on yksin vastuussa kaupallisen kuriiripalvelun kuljettamista lähetyksistä. Jos lähetys katoaa tai sitä ei toimiteta ajoissa, lähettäjä ilmoittaa siitä komission turvallisuusviranomaiselle, joka toteuttaa turvallisuushäiriöön liittyvät jatkotoimet.
            
         
         
            26 artikla
            Muut erityiset käsittelyehdot
            
               1.   Kaikkia tietoturvasopimuksessa tai hallinnollisessa järjestelyssä asetettuja kuljetusehtoja on noudatettava. Henkilöstön on epävarmoissa tapauksissa kysyttävä neuvoa asianomaiselta rekisteriltä tai henkilöstöhallinnon ja turvallisuustoiminnan pääosaston turvallisuusosastolta.
            
            
               2.   Vaatimus paketin kahdesta kerroksesta voidaan kumota sellaisten turvallisuusluokiteltujen tietojen osalta, jotka on suojattu hyväksytyillä salaustuotteilla. Osoitteen merkitsemisen kannalta ja myös koska erillisessä tallennusvälineessä on selvä turvallisuusluokitusmerkintä, tallennusväline on asetettava vähintään tavalliseen kirjekuoreen, ja lisätoimenpiteitä, kuten kuplamuovikuori, voidaan tarvita tallennusvälineen suojaamiseksi.
            
         
         4 LUKU
         
            LUOTTAMUKSELLISET KOKOUKSET
         
         
            27 artikla
            Luokkaan CONFIDENTIEL UE/EU CONFIDENTIAL ja SECRET UE/EU SECRET luokiteltuja tietoja käsittelevän kokouksen valmistelu
            
               1.   Kokoukset, joissa on tarkoitus keskustella CONFIDENTIEL UE/EU CONFIDENTIEL tai SECRET UE/EU SECRET -tiedoista, on pidettävä ainoastaan sellaisessa kokoushuoneessa, joka on hyväksytty asianmukaisella tai sitä korkeammalla tasolla. Jos kyseisiä kokoushuoneita ei ole saatavilla, henkilöstön on pyydettävä neuvoa komission turvallisuusviranomaiselta.
            
            
               2.   Esityslistoja ei pääsääntöisesti pitäisi turvallisuusluokitella. Jos kokouksen esityslistalla mainitaan turvallisuusluokiteltuja asiakirjoja, esityslistaa ei automaattisesti turvallisuusluokitella. Esityslistan kohdat on muotoiltava siten, että vältetään unionin tai yhden tai useamman jäsenvaltion etujen suojelemisen vaarantuminen.
            
            
               3.   Kokouksen järjestäjien on muistutettava osallistujille, että huomautuksia esityslistassa olevasta CONFIDENTIEL UE/EU CONFIDENTIAL tai SECRET UE/EU SECRET -tietoja koskevasta kohdasta ei saa lähettää sähköpostiviesteillä tai muilla keinoin, joita ei ole asianmukaisesti hyväksytty tämän päätöksen 11 artiklan mukaisesti.
            
            
               4.   Kokouksen järjestäjien on pyrittävä kokoamaan CONFIDENTIEL UE/EU CONFIDENTIAL ja SECRET UE/EU SECRET -tietoja koskevat kohdat peräkkäin esityslistaan, jotta kokous sujuisi joustavasti. Turvallisuusluokiteltuja kohtia koskevissa keskusteluissa voi olla läsnä vain henkilöitä, joilla on tiedonsaantitarve, joille on myönnetty turvallisuusselvitys asianmukaiselle tasolle ja joille on tarvittaessa myönnetty lupa.
            
            
               5.   Kokouskutsussa on varoitettava osallistujia siitä, että kokouksessa keskustellaan turvallisuusluokitelluista aiheista ja että vastaavia turvatoimia sovelletaan.
            
            
               6.   Osallistujia on muistutettava siitä, että CONFIDENTIEL UE/EU CONFIDENTIAL tai SECRET UE/EU SECRET -turvallisuusluokkaan kuuluvista aiheista keskusteltaessa on kannettavat elektroniset laitteet jätettävä kokoussalin ulkopuolelle.
            
            
               7.   Kokouksen järjestäjien on laadittava täydellinen luettelo osallistujista ennen kokousta.
            
         
         
            28 artikla
            Osallistujien pääsy CONFIDENTIEL UE/EU CONFIDENTIAL ja SECRET UE/EU SECRET -tietoja käsittelevään kokoukseen
            
               1.   Kokouksen järjestäjien on ilmoitettava komission turvallisuusviranomaiselle kaikista ulkopuolisista vierailijoista, jotka osallistuvat komission tiloissa järjestettävään CONFIDENTIEL UE/EU CONFIDENTIAL tai SECRET UE/EU SECRET -tietoja käsittelevään kokoukseen.
            
            
               2.   Osallistujien on todistettava, että heillä on voimassa oleva asianmukaisen tason henkilöturvallisuusselvitys, jotta he voivat osallistua keskusteluun CONFIDENTIEL UE/EU CONFIDENTIAL tai SECRET UE/EU SECRET -tietoja koskevista esityslistan kohdista.
            
         
         
            29 artikla
            Elektronisten laitteiden käyttö kokoussalissa, jossa käsitellään CONFIDENTIEL UE/EU CONFIDENTIAL tai SECRET UE/EU SECRET -tietoja
            
               1.   Turvallisuusluokiteltuja tietoja annettaessa, kuten esityksessä, joka sisältää CONFIDENTIEL UE/EU CONFIDENTIAL tai SECRET UE/EU SECRET -tietoja, tai videokokouksissa, voidaan käyttää vain tämän päätöksen 11 artiklan mukaisesti hyväksyttyjä tietojärjestelmiä.
            
            
               2.   Puheenjohtajan on varmistettava, että luvattomat kannettavat elektroniset laitteet on jätetty kokoussalin ulkopuolelle.
            
         
         
            30 artikla
            CONFIDENTIEL UE/EU CONFIDENTIAL tai SECRET UE/EU SECRET -tietoja käsittelevässä kokouksessa noudatettavat menettelyt
            
               1.   Turvallisuusluokiteltuja tietoja koskevan keskustelun alussa puheenjohtajan on ilmoitettava, että kokous siirtyy käsittelemään turvallisuusluokiteltuja tietoja. Ovet on suljettava.
            
            
               2.   Osallistujille ja tapauksen mukaan tulkeille on annettava vain tarvittava määrä asiakirjoja keskustelun alussa, ja niiden luovuttaminen on vahvistettava allekirjoituksella.
            
            
               3.   CONFIDENTIEL UE/EU CONFIDENTIAL ja SECRET UE/EU SECRET -asiakirjoja ei saa jättää vartioimatta kokoustaukojen ajaksi.
            
            
               4.   Kokouksen päätteeksi osallistujia ja tulkkeja muistutetaan siitä, että he eivät saa jättää turvallisuusluokiteltuja asiakirjoja tai turvallisuusluokiteltuja muistiinpanoja huoneeseen vartioimatta. Kaikki sellaiset CONFIDENTIEL UE/EU CONFIDENTIAL tai SECRET UE/EU SECRET -asiakirjat, joita osallistujat eivät tarvitse kokouksen loputtua, ja joka tapauksessa kaikki tulkkien asiakirjat, on palautettava rekisterin valvontavastaavalle, joka hävittää ne asianmukaisissa silppureissa, ja palauttaminen on vahvistettava allekirjoituksella.
            
            
               5.   Kokouksen aikana kirjataan ylös osallistujaluettelo ja tiivistelmä jäsenvaltioille jaetuista ja kolmansille maille tai kansainvälisille järjestöille suullisesti annetuista turvallisuusluokitelluista tiedoista, jotta ne voidaan kirjata asian käsittelyä koskevaan yhteenvetoon.
            
         
         
            31 artikla
            Tulkit ja kääntäjät
            Ainoastaan sellaisilla tulkeilla ja kääntäjillä, joilla on asianmukainen turvallisuusselvitys ja joihin sovelletaan henkilöstösääntöjä tai Euroopan unionin muuhun henkilöstöön sovellettavia palvelussuhteen ehtoja tai joilla on sopimussuhde komissioon, on pääsy CONFIDENTIEL UE/EU CONFIDENTIAL tai SECRET UE/EU SECRET -tietoihin.
         
         5 LUKU
         
            CONFIDENTIEL UE/EU CONFIDENTIAL JA SECRET UE/EU SECRET -TIETOJEN JAKAMINEN JA VAIHTAMINEN
         
         
            32 artikla
            Luovuttajan suostumus
            Jos komissio ei ole luovutus- tai jakamispyynnön kohteena olevien turvallisuusluokiteltujen tietojen tai niiden mahdollisesti sisältämän lähdeaineiston luovuttaja, komission osasto, jonka hallussa kyseiset tiedot ovat, pyytää ensin luovuttajalta kirjallisen suostumuksen tietojen luovuttamiselle. Jos luovuttajaa ei voida tunnistaa, luovuttajavalvontaa harjoittaa kyseisen turvallisuusluokitellun tiedon haltijana oleva komission osasto.
         
         
            33 artikla
            CONFIDENTIEL UE/EU CONFIDENTIAL ja SECRET UE/EU SECRET -tietojen jakaminen muiden unionin yhteisöjen kanssa
            
               1.   CONFIDENTIEL UE/EU CONFIDENTIAL ja SECRET UE/EU SECRET -tietoja jaetaan muulle unionin toimielimelle, virastolle, elimelle tai toimistolle ainoastaan, jos vastaanottajalla on tiedonsaantitarve ja jos kyseisellä yhteisöllä on vastaava oikeudellinen järjestely komission kanssa.
            
            
               2.   Komissiossa pääsihteeristön hallinnoima EU:n turvallisuusluokiteltujen tietojen rekisteri toimii pääsääntöisesti unionin muiden toimielinten, virastojen, elinten ja toimistojen kanssa vaihdettavien turvallisuusluokiteltujen tietojen saapumis- ja lähtöpaikkana. Komission turvallisuusviranomaista on kuultava tapauksissa, joissa on olemassa turvallisuuteen, organisaatioon tai toimintaan liittyviä syitä, joiden vuoksi paikalliset EU:n turvallisuusluokiteltujen tietojen rekisterit olisivat sopivampia toimimaan kyseisen osaston toimivaltaan kuuluvia asioita koskevien tietojen saapumis- ja lähtöpaikkana.
            
         
         
            34 artikla
            CONFIDENTIEL UE/EU CONFIDENTIAL ja SECRET UE/EU SECRET -tietojen vaihtaminen jäsenvaltioiden kanssa
            
               1.   CONFIDENTIEL UE/EU CONFIDENTIAL ja SECRET UE/EU SECRET -tietoja voidaan jakaa jäsenvaltioille, jos vastaanottajalla on tiedonsaantitarve ja turvallisuusselvitys.
            
            
               2.   Jäsenvaltioiden turvallisuusluokitelluille tiedoille, joissa on vastaava kansallinen turvallisuusluokitusmerkintä (10) ja jotka on toimitettu komissiolle, myönnetään samantasoinen suoja kuin CONFIDENTIEL UE/EU CONFIDENTIAL ja SECRET UE/EU SECRET -tiedoille.
            
         
         
            35 artikla
            CONFIDENTIEL UE/EU CONFIDENTIAL ja SECRET UE/EU SECRET -tietojen vaihtaminen kolmansien maiden ja kansainvälisten järjestöjen kanssa
            
               1.   CONFIDENTIEL UE/EU CONFIDENTIAL ja SECRET UE/EU SECRET -tietoja voidaan antaa kolmannelle maalle tai kansainväliselle järjestölle ainoastaan, jos vastaanottajalla on tiedonsaantitarve ja jos kyseisellä maalla tai kansainvälisellä järjestöllä on voimassa soveltuva oikeudellinen tai hallinnollinen kehys, kuten tietoturvasopimus tai hallinnollinen järjestely komission kanssa. Tällaisen sopimuksen tai järjestelyn määräykset ovat ensisijaisia tämän päätöksen määräyksiin nähden.
            
            
               2.   Pääsihteeristön hallinnoima EU:n turvallisuusluokiteltujen tietojen rekisteri toimii pääsääntöisesti komission ja kolmansien maiden ja kansainvälisten järjestöjen välillä vaihdettavien luokkiin CONFIDENTIEL UE/EU CONFIDENTIAL ja SECRET UE/EU SECRET luokiteltujen tietojen saapumis- ja lähtöpaikkana. Komission turvallisuusviranomaista on kuultava tapauksissa, joissa on olemassa turvallisuuteen, organisaatioon tai toimintaan liittyviä syitä, joiden vuoksi paikalliset EU:n turvallisuusluokiteltujen tietojen rekisterit olisivat sopivampia toimimaan kyseisen osaston toimivaltaan kuuluvia asioita koskevien tietojen saapumis- ja lähtöpaikkana.
            
            
               3.   Kolmannelta maalta tai kansainväliseltä järjestöltä saadut turvallisuusluokitellut tiedot on rekisteröitävä turvallisuustarkoituksia varten. Henkilöstön on siksi otettava yhteyttä rekisteriin, jos he saavat turvallisuusluokiteltuja tietoja rekisterin ulkopuolelta.
            
            
               4.   CONFIDENTIEL UE/EU CONFIDENTIAL ja SECRET UE/EU SECRET -tiedot rekisteröidään jäljitettävyyden varmistamiseksi
               
                           —
                        
                        
                           kun ne saapuvat organisaatioyksikköön tai lähtevät sieltä; ja
                        
                     
                           —
                        
                        
                           kun ne saapuvat viestintä- ja tietojärjestelmään tai lähtevät sieltä.
                        
                     
            
               5.   Rekisteröinti voidaan tehdä paperimuodossa tai sähköisiin lokikirjoihin.
            
            
               6.   Hyväksytyssä viestintä-ja tietojärjestelmässä käsiteltävien turvallisuusluokiteltujen tietojen rekisteröintimenettelyt voidaan suorittaa viestintä- ja tietojärjestelmään sisältyvien prosessien avulla. Siinä tapauksessa viestintä- ja tietojärjestelmään sisältyy toimenpiteitä, joilla varmistetaan lokikirjojen koskemattomuus.
            
            
               7.   Kolmansilta mailta tai kansainvälisiltä järjestöiltä saaduille turvallisuusluokitelluille tiedoille annetaan samantasoinen suoja kuin EU:n turvallisuusluokitelluille tiedoille, joissa on vastaavantasoinen turvallisuusluokitusmerkintä, kuten kyseisen maan tai järjestön kanssa tehdyssä tietoturvasopimuksessa tai hallinnollisessa järjestelyssä vahvistetaan.
            
         
         
            36 artikla
            CONFIDENTIEL UE/EU CONFIDENTIAL ja SECRET UE/EU SECRET -tietojen poikkeuksellinen tapauskohtainen luovuttaminen
            
               1.   Kun komissio tai jokin sen osastoista toteaa, että on olemassa poikkeuksellinen tarve luovuttaa CONFIDENTIEL UE/EU CONFIDENTIAL tai SECRET UE/EU SECRET -tietoja kolmannelle maalle, kansainväliselle järjestölle tai EU:n yhteisölle, mutta voimassa ei ole mitään tietoturvasopimusta tai hallinnollista järjestelyä, on noudatettava poikkeuksellista tapauskohtaista luovuttamista koskevaa menettelyä.
            
            
               2.   Komission osastot ottavat yhteyttä komission turvallisuusviranomaiseen, joka kuulee komission turvallisuusasiantuntijaryhmää.
            
            
               3.   Komission turvallisuusasiantuntijaryhmää kuultuaan komissio voi turvallisuusasioista vastaavan komission jäsenen ehdotuksen perusteella antaa luvan kyseisten tietojen luovuttamiseen.
            
         
         6 LUKU
         
            CONFIDENTIEL UE/EU CONFIDENTIAL JA SECRET UE/EU SECRET -TIETOJEN ELINKAAREN PÄÄTTYMINEN
         
         
            37 artikla
            Turvallisuusluokan alentaminen tai poistaminen
            
               1.   Tiedot pysyvät turvallisuusluokiteltuina vain niin kauan kuin ne on suojattava. Turvallisuusluokan alentamisella tarkoitetaan salassapitotason alentamisesta johtuvaa turvallisuusluokan muuttamista. Turvallisuusluokan poistaminen tarkoittaa, että tiedot eivät ole enää turvallisuusluokiteltuja. EU:n turvallisuusluokiteltuja tietoja tuottaessaan luovuttajan on mahdollisuuksien mukaan ilmoitettava, voidaanko turvallisuusluokkaa alentaa tai voidaanko se poistaa tiettynä päivämääränä tai tietyn tapahtuman jälkeen. Muussa tapauksessa luovuttajan on tarkasteltava tietoja ja arvioitava riskejä vähintään joka viides vuosi sen määrittämiseksi, onko alkuperäinen turvallisuusluokka yhä asianmukainen.
            
            
               2.   Komission asiakirjojen turvallisuusluokkaa voidaan alentaa tai se voidaan poistaa myös tapauskohtaisesti esimerkiksi yleisön tiedonsaantipyynnön perusteella.
            
         
         
            38 artikla
            Vastuu turvallisuusluokan alentamisesta ja sen poistamisesta
            
               1.   CONFIDENTIEL UE/EU CONFIDENTIAL ja SECRET UE/EU SECRET -tietojen turvallisuusluokkaa ei saa alentaa tai poistaa ilman luovuttajan lupaa.
            
            
               2.   Turvallisuusluokitellun asiakirjan tuottavan komission osaston vastuulla on päättää, voidaanko turvallisuusluokkaa alentaa tai voidaanko se poistaa. Komissiossa kaikki turvallisuusluokan alentamista tai poistamista koskevat pyynnöt edellyttävät luovuttajaosaston yksikön päällikön tai johtajan kuulemista. Jos osasto on kerännyt turvallisuusluokiteltuja tietoja eri lähteistä, sen on ensin pyydettävä suostumus muilta osapuolilta, jotka toimittivat lähdeaineistoa, mukaan lukien jäsenvaltiot, muut EU:n elimet, kolmannet maat tai kansainväliset järjestöt.
            
            
               3.   Jos luovuttajaosastoa ei enää ole olemassa ja toinen yksikkö on ottanut vastuulleen sen tehtävät, kyseisen yksikön on päätettävä turvallisuusluokan alentamisesta tai sen poistamisesta. Jos luovuttajaosastoa ei enää ole olemassa eikä toinen yksikkö ole ottanut vastuulleen sen tehtäviä, vastaanottaneiden pääosastojen yksikönpäälliköt tai johtajat tekevät yhdessä päätöksen turvallisuusluokan alentamisesta tai poistamisesta.
            
            
               4.   Turvallisuusluokan alentamisesta tai poistamisesta vastaava osasto toteuttaa yhdessä asianomaisen rekisterin kanssa turvallisuusluokan alentamista tai poistamista koskevat käytännön järjestelyt.
            
         
         
            39 artikla
            Arkaluonteiset turvallisuusluokittelemattomat tiedot
            Kun asiakirjan tarkastelu johtaa päätökseen tietojen turvallisuusluokan poistamisesta, on harkittava sitä, pitäisikö asiakirjaan merkitä päätöksen (EU, Euratom) 2015/443 9 artiklassa tarkoitettu arkaluonteisten turvallisuusluokittelemattomien tietojen jakelumerkintä.
         
         
            40 artikla
            Kuinka merkitään, että asiakirjan turvallisuusluokka on alennettu tai poistettu
            
               1.   Joka sivun ylä- ja alareunassa oleva alkuperäinen turvallisuusluokitusmerkintä on viivattava yli (ei poistettava) elektronisessa muodossa sähköisellä yliviivauksella ja tulosteissa käsin.
            
            
               2.   Ensimmäisellä sivulla (kansisivulla) on oltava merkintä turvallisuusluokan alentamisesta tai poistamisesta, tiedot turvallisuusluokan alentamisesta tai poistamisesta vastaavasta viranomaisesta ja päiväys.
            
            
               3.   CONFIDENTIEL UE/EU CONFIDENTIAL ja SECRET UE/EU SECRET -tietojen alkuperäisille vastaanottajille on ilmoitettava turvallisuusluokan alentamisesta tai poistamisesta. Jos alkuperäiset vastaanottajat ovat lähettäneet tai jäljentäneet alkuperäisiä CONFIDENTIEL UE/EU CONFIDENTIAL tai SECRET UE/EU SECRET -tietoja toisille vastaanottajille, niiden on ilmoitettava kyseisille vastaanottajille tietojen turvallisuusluokan alentamisesta tai poistamisesta.
            
            
               4.   Komission historialliselle arkistolle on ilmoitettava kaikista turvallisuusluokan poistamista koskevista päätöksistä.
            
            
               5.   Kaikkiin turvallisuusluokiteltujen asiakirjojen käännöksiin sovelletaan samaa turvallisuusluokan alentamis- tai poistamismenettelyä kuin alkuperäiseen kieliversioon.
            
         
         
            41 artikla
            CONFIDENTIEL UE/EU CONFIDENTIAL ja SECRET UE/EU SECRET -tietojen turvallisuusluokan osittainen alentaminen tai poistaminen
            
               1.   Turvallisuusluokan osittainen alentaminen tai poistaminen on myös mahdollista (esim. ainoastaan liitteet, tietyt kohdat). Menettelyn on oltava sama kuin koko asiakirjan turvallisuusluokan alentamista tai poistamista koskeva menettely.
            
            
               2.   CONFIDENTIEL UE/EU CONFIDENTIAL tai SECRET UE/EU SECRET -tietojen turvallisuusluokituksen osittaisen poistamisen yhteydessä asiakirjasta on tuotettava turvallisuusluokittelematon ote.
            
            
               3.   Turvallisuusluokitelluiksi jäävät osat korvataan merkinnällä
               
                           
                              OSA, JONKA TURVALLISUUSLUOKKAA EI POISTETA
                           
                        
                     joka on joko itse leipätekstissä, jos turvallisuusluokitelluksi jäävä osa on osa kohtaa, tai oma kohtansa, jos turvallisuusluokitelluksi jäävä osa on tietty kohta tai kattaa enemmän kuin yhden kohdan.
            
            
               4.   Tekstissä on mainittava erikseen, jos koko liitteen turvallisuusluokkaa ei voida poistaa ja liitettä ei sen vuoksi ole otettu mukaan asiakirjaotteeseen.
            
         
         
            42 artikla
            CONFIDENTIEL UE/EU CONFIDENTIAL ja SECRET UE/EU SECRET -tietojen tavanomainen hävittäminen ja poistaminen
            
               1.   Komissio ei saa koota suuria määriä turvallisuusluokiteltuja tietoja.
            
            
               2.   Luovuttajaosastojen on vähintään joka viides vuosi tarkasteltava asiakirjoja ja määrättävä niitä hävitettäväksi ja poistettavaksi. Sekä paperille tallennettuja tietoja että viestintä- ja tietojärjestelmään tallennettuja tietoja on tarkasteltava säännöllisin väliajoin.
            
            
               3.   Henkilöstö ei saa hävittää CONFIDENTIEL UE/EU CONFIDENTIAL tai SECRET UE/EU SECRET -asiakirjojen paperitulosteita, joita he eivät enää tarvitse, vaan heidän on pyydettävä rekisterin valvontavastaavaa hävittämään asiakirjat, ellei alkuperäisen asiakirjan arkistointia vaadita.
            
            
               4.   Henkilöstön ei tarvitse ilmoittaa luovuttajalle, kun he poistavat CONFIDENTIEL UE/EU CONFIDENTIAL tai SECRET UE/EU SECRET -asiakirjojen jäljennöksiä.
            
            
               5.   Turvallisuusluokiteltuja tietoja sisältävään luonnosmateriaaliin on sovellettava samoja hävittämismenetelmiä kuin lopullisiin turvallisuusluokiteltuihin asiakirjoihin.
            
            
               6.   CONFIDENTIEL UE/EU CONFIDENTIAL ja SECRET UE/EU SECRET -asiakirjojen hävittämiseen on käytettävä ainoastaan hyväksyttyjä silppureita. Tason 5 DIN 66399 -silppurit soveltuvat CONFIDENTIEL UE/EU CONFIDENTIAL -asiakirjojen hävittämiseen. Tason 6 DIN 66399 -silppurit soveltuvat SECRET UE/EU SECRET -asiakirjojen hävittämiseen.
            
            
               7.   Hyväksytyistä silppureista peräisin oleva jäte voidaan hävittää tavallisena toimistojätteenä.
            
            
               8.   Rekisterin valvontavastaava laatii hävittämistodistukset ja päivittää lokikirjat ja muut vastaavat rekisteritiedot.
            
            
               9.   Kaikki CONFIDENTIEL UE/EU CONFIDENTIAL tai SECRET UE/EU SECRET -tietoja sisältävät tallennusvälineet ja laitteet on puhdistettava asianmukaisesti, kun niiden elinkaari on päättynyt. Elektroniset tiedot on tuhottava tai poistettava tietoteknisistä resursseista ja niihin liittyvistä tallennusvälineistä siten, että saadaan kohtuullinen varmuus siitä, että tietoja ei voida palauttaa. Puhdistamisella tallennusvälineestä poistetaan tiedot sekä kaikki merkinnät ja toimintolokit.
            
            
               10.   Tallennusvälineet on annettava paikalliselle turvavastaavalle tai paikallistietojärjestelmien tietoturvavastaavalle ja/tai rekisterin valvontavastaavalle hävitettäväksi.
            
         
         
            43 artikla
            CONFIDENTIEL UE/EU CONFIDENTIAL ja SECRET UE/EU SECRET -tietojen evakuointi ja hävittäminen hätätilanteessa
            
               1.   Osaston päällikkö kehittää, hyväksyy ja tarvittaessa käynnistää hätäevakuointi- ja hävittämissuunnitelmat sellaisten EU:n turvallisuusluokiteltujen tietojen suojaamiseksi, jotka ovat vakavassa vaarassa joutua sivullisille kriisitilanteessa. Tärkeysjärjestyksessä ja hätätilanteen luonteesta riippuen on otettava huomioon seuraavat seikat:
               
                           1)
                        
                        
                           EU:n turvallisuusluokiteltujen tietojen siirtäminen toiseen turvalliseen paikkaan, mahdollisuuksien mukaan samoissa rakennuksissa olevalle turva-alueelle;
                        
                     
                           2)
                        
                        
                           EU:n turvallisuusluokiteltujen tietojen evakuointi toiseen turvalliseen paikkaan, mahdollisuuksien mukaan komission eri rakennuksessa olevalle turva-alueelle;
                        
                     
                           3)
                        
                        
                           EU:n turvallisuusluokiteltujen tietojen hävittäminen mahdollisuuksien mukaan käyttäen hyväksyttyjä hävittämismenetelmiä.
                        
                     
            
               2.   Kun hätäsuunnitelma on aktivoitu, ensimmäiseksi siirretään tai hävitetään SECRET UE/EU SECRET -tiedot ja sen jälkeen CONFIDENTIEL UE/EU CONFIDENTIAL -tiedot.
            
            
               3.   Hätäevakuointi- ja hävittämissuunnitelmia koskevat toiminnalliset yksityiskohdat on luokiteltava luokkaan RESTREINT UE/EU RESTRICTED. Niistä on oltava jäljennös kaikissa kassakaapeissa, joissa säilytetään CONFIDENTIEL UE/EU CONFIDENTIAL tai SECRET UE/EU SECRET -tietoja, jotta ne ovat saatavilla hätätilanteessa.
            
         
         
            44 artikla
            Arkistointi
            
               1.   Päätökset arkistoinnista ja sen ajankohdasta sekä toteutettavista käytännön toimenpiteistä tehdään asiakirjahallintoa koskevan komission politiikan mukaisesti.
            
            
               2.   CONFIDENTIEL UE/EU CONFIDENTIAL ja SECRET UE/EU SECRET -tietoja ei lähetetä Euroopan unionin historialliseen arkistoon Firenzeen.
            
         
         7 LUKU
         
            LOPPUMÄÄRÄYKSET
         
         
            45 artikla
            Avoimuus
            Tämä päätös on saatettava komission henkilöstön ja kaikkien niiden henkilöiden tietoon, joihin sitä sovelletaan, ja se on julkaistava Euroopan unionin virallisessa lehdessä.
         
         
            46 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 17 päivänä lokakuuta 2019.
            
               
                  Komission puolesta,
               
               
                  puheenjohtajan nimissä
               
               Günther OETTINGER
               
                  Komission jäsen
               
            
         
         
            (1)  EUVL L 72, 17.3.2015, s. 41.
         
            (2)  EUVL L 72, 17.3.2015, s. 53.
         
            (3)  EUVL L 6, 11.1.2017, s. 40.
         
            (4)  2013/488/EU: Neuvoston päätös, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).
         
            (5)  Komission päätös, annettu 4 päivänä toukokuuta 2016, turvallisuuteen liittyvästä valtuutuksesta C(2016) 2797 final.
         
            (6)  Päätöksen (EU, Euratom) 2015/444 3 artiklassa CONFIDENTIEL UE/EU CONFIDENTIAL -tiedoilla tarkoitetaan ’tietoja ja materiaaleja, joiden luvaton ilmitulo saattaisi vahingoittaa Euroopan unionin tai yhden tai useamman jäsenvaltion olennaisia etuja’.
         
            (7)  Päätöksen (EU, Euratom) 2015/444 3 artiklassa SECRET UE/EU SECRET -tiedoilla tarkoitetaan ’tietoja ja materiaaleja, joiden luvaton ilmitulo saattaisi vahingoittaa vakavasti Euroopan unionin tai yhden tai useamman jäsenvaltion olennaisia etuja’.
         
            (8)  Kuten se on määritelty päätöksen (EU, Euratom) 2015/444 18 artiklassa.
         
            (9)  Kuten se on määritelty päätöksen (EU, Euratom) 2015/444 18 artiklassa.
         
            (10)  Jäsenvaltioiden merkintöjä koskeva vastaavuustaulukko on päätöksen (EU, Euratom) 2015/444 liitteessä I.
      
      
         
            LIITE
            Henkilöstöryhmät, joilla voi olla tarvittaessa pääsy CONFIDENTIEL UE/EU CONFIDENTIAL tai SECRET UE/EU SECRET -tietoihin työtehtäviensä suorittamiseksi
            
                        Komission henkilöstöryhmät
                     
                     
                        Pääsy C-UE/EU-C ja S-UE/EU-S-tietoihin
                     
                     
                        Edellytykset
                     
                  
                        Virkamiehet
                     
                     
                        Kyllä
                     
                     
                        Taustaselvitys + ohjeistus + hyväksyntä + lupa + tiedonsaantitarve
                     
                  
                        Väliaikaiset toimihenkilöt
                     
                     
                        Kyllä
                     
                     
                        Taustaselvitys + ohjeistus + hyväksyntä + lupa + tiedonsaantitarve
                     
                  
                        Sopimussuhteiset toimihenkilöt
                     
                     
                        Kyllä
                     
                     
                        Taustaselvitys + ohjeistus + hyväksyntä + lupa + tiedonsaantitarve
                     
                  
                        Kansalliset asiantuntijat
                     
                     
                        Kyllä
                     
                     
                        Ainoastaan, jos EU:n jäsenvaltiot ovat antaneet hyväksyntänsä ennen tehtävien aloittamista + komission antama ohjeistus + hyväksyntä + komission antama lupa + tiedonsaantitarve
                     
                  
                        Harjoittelijat
                     
                     
                        Ei
                     
                     
                        Ei poikkeuksia
                     
                  
                        Kaikki muut henkilöstöryhmät (vuokrahenkilöstö, sisäisissä tehtävissä työskentelevä ulkopuolinen henkilöstö jne.)
                     
                     
                        Ei
                     
                     
                        Poikkeuksien osalta on kuultava komission turvallisuusviranomaista.